Laimutis Bilkis

Laimutis Bilkis (g. 1969 m. gegužės 19 d.) – Lietuvos kalbininkas.

 Biografija 
1992 m. baigė Vilniaus pedagoginio instituto Lituanistikos fakultetą. 1998 m. apgynė humanitatinių mokslų daktaro disertaciją (apie lietuvių helonimų darybą). Nuo 1992 m. – Lietuvių kalbos instituto darbuotojas, 2003–2007 m. – Vardyno skyriaus vadovas, nuo 2015 m. – Baltų kalbų ir vardyno tyrimų centro vyresnysis mokslo darbuotojas.dr. Laimutis Bilkis, lki.lt

Mokslinių tyrimų sritis – lietuvių vietovardžiai ir asmenvardžiai. Mokslinėje spaudoje paskelbė apie 40 straipsnių lietuvių vietovardžių klausimais, prisidėjo kuriant Lietuvių kalbos išteklių informacinės sistemos E. kalba Lietuvos vietovardžių geoinformacinę ir pavardžių duomenų bazes.

 Bibliografija 
 Lietuvių helonimų daryba: Priesaginiai ir priesagėtieji helonimai (2008 m.)
 Lietuvos vietovardžių žodynas (atsakingasis redaktorius, IV(…) t., 2009–)
 Lietuvių vietovardžiai, žemėvardžiai ir vandenvardžiai Europos kontekste (Litauische Orts-, Flur- und Gewässernamen im europäischen Kontext) (su kitais, 2019 m.)

 Šaltiniai 

Kategorija:Lietuvos kalbininkai